Rețeaua de ape curgătoare a continentului prezintă anumite inegalități în ceea ce privește densitatea văilor și volumul de apă transportată, produse în cea mai mare măsură de diferențele de climă și de relief. Configurația continentului, cu țărmuri foarte crestate și dispunerea marilor unități de relief au influențat puternic aspectul rețelei de râuri și lungimea lor

Majoritatea fluviilor și râurilor Europei își varsă apele în Oceanele Arctic și Atlantic și în mările învecinate, astfel încât cea mai mare parte a continentului se încadrează în categoria regiunilor exoreice.[…]

Oceanul Atlantic, inclusiv Marea Mediterană, Marea Neagră, Marea Nordului și Marea Baltică, adună apele de pe 65% din teritoriul continentului.

Cele mai importante fluvii care se varsă în Atlantic sunt: Tejo, Duero, Loara, Sena, Tamisa, Rin, Elba, Oder și Vistula

Principalii afluenți ai Mării Mediterane sunt Ebru, Ron și Pad, iar ai Mării Negre - Dunărea, Nistru, Nipru și Don. […]

(Adaptat după Manualul de Manualul de Geografie, clasa a XII-a,Dorina Cheval, Sorin Cheval, Aurelian Giugăl, Monica Cristina Pârlog, Constantin Furtună)